**Ministru kabineta noteikumu projekta “Par Latvijas Republikas valdības un Ķīnas Tautas Republikas valdības līgumu par sadarbību izglītības jomā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Par Latvijas Republikas valdības un Ķīnas Tautas Republikas valdības līgumu par sadarbību izglītības jomā” ir izstrādāts, ievērojot abu Pušu interesi un ņemot vērā M.Kučinska valdības deklarācijas 120.1. punktā noteikto uzdevumu par akadēmiskās mobilitātes veicināšanu un ārvalstu studējošo īpatsvara palielināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gadā tika saņemts Ķīnas puses ierosinājums atjaunot šobrīd spēkā esošo Latvijas Republikas valdības un Ķīnas Tautas Republikas valdības kultūras un izglītības sadarbības līgumu, sadalot to divos atsevišķos līgumos – attiecīgi par sadarbību izglītības un kultūras jomās. Līdz ar to, Izglītības un zinātnes ministrijas kompetences jomā tika izstrādāts Latvijas Republikas valdības un Ķīnas Tautas Republikas valdības līgums par sadarbību izglītības jomā (turpmāk – līgums). Līgums paredz, ka puses veicinās pieredzes un informācijas apmaiņu izglītības jomā, atbalstīs un veicinās sadarbību starp augstākās un profesionālās izglītības iestādēm, kā arī studentu, izglītības amatpersonu, akadēmiskā personāla, ekspertu un speciālistu mobilitāti. Līgums paredz arī regulāra sadarbības mehānisma izveidošanu ministriju departamentu direktoru līmenī sadarbības izglītības jomā veicināšanai.Puses piedāvās viena otrai stipendijas studijām un pētniecībai augstākās izglītības iestādēs, pēcdiploma studijām (doktorantūrai) un dalībai vasaras skolās. Lai Latvija Ķīnas studentiem varētu piešķirt Latvijas valsts stipendijas ārvalstniekiem, kas tiek piešķirtas no valsts budžeta līdzekļiem saskaņā ar Augstskolu likuma 83.1 pantu, ir jābūt noslēgtam atbilstošam starptautiskam līgumam. Jau vairākus gadus abas puses piešķir otras valsts studentiem stipendijas studijām un pētniecībai. 2016./2017. akadēmiskajam gadam 5 Ķīnas Tautas Republikas studentiem tika piešķirtas Latvijas valsts stipendijas (2015./2016. akadēmiskajā gadā – 2, 2014./2015. akadēmiskajā gadā – 3). 2016. gadā Ķīnas Tautas Republika Latvijas studentiem piedāvāja 12 stipendijas. Kopumā 2015./2016. akadēmiskā gada sākumā Latvijas augstskolās studēja 27 Ķīnas Tautas Republikas studenti.Līgums paredz atbalstu latviešu valodas un kultūras studijām Ķīnā un ķīniešu valodas un kultūras studijām Latvijā. Kopš 2005.gada Rīgas Stradiņa universitātē darbojas Konfūcija centrs, un 2011. gadā Latvijas Universitātē tika atklāts Konfūcija institūts. 2014. gadā Rīgas Kultūru vidusskolā atklāja Baltijas valstīs pirmo Konfūcija klasi. Latvijas Universitātes Konfūcija institūta Konfūcija klases ir izveidotas arī Daugavpils universitātē. Ķīniešu valodas programma tiek pasniegta arī Rīgas 34. vidusskolā, Transporta un sakaru institūtā. Sadarbībā ar Latvijas Universitātes Konfūcija institūtu Rēzeknes Tehnoloģiju akadēmijā jau trešo gadu ir iespējams apgūt ķīniešu valodu. 2015. gada septembrī Pekinas Starptautisko studiju universitātē tika uzsākta latviešu valodas bakalaura programmas apmācība, un pirmajā gadā tika uzņemti 20 studenti, un 2016./2017. akadēmiskajā gadā tika uzņemti 14 studenti. Latviešu valodu kā izvēles kursu piedāvā arī Pekinas Svešvalodu universitāte.Pieaugošo sadarbību augstākās izglītības jomā ir veicinājusi arī Ķīnas Tautas Republikas Izglītības ministrijas līguma par augstākās izglītības kvalifikāciju un studijās iegūto grādu savstarpēju atzīšanu noslēgšana 2010. gadā.Aktīva sadarbība ar Ķīnas Tautas Republiku ir arī Āzijas un Eiropas sanāksmes (turpmāk – ASEM) ietvaros. ASEM Izglītības procesa ietvaros Ķīnas Tautas Republika vada divas ekspertu darba grupas augstākās izglītības jomā – diplomatzīšanas un kredītpunktu atzīšanas jomā. Latviju tajās pārstāv Akadēmiskā informācijas centra direktore.Šobrīd spēkā ir 1996. gada 2. septembrī Rīgā noslēgtais Latvijas Republikas valdības un Ķīnas Tautas Republikas valdības Kultūras un izglītības sadarbības līgums (turpmāk – 1996. gadā noslēgtais līgums), kuru nepieciešams atjaunot, ņemot vērā aktuālos sadarbības veidus un starptautiskos ietvarus. Vienlaicīgi, tiek strādāts pie Latvijas Republikas valdības un Ķīnas Tautas Republikas valdības līguma par sadarbību kultūras jomā (turpmāk – līgums par sadarbību kultūras jomā) projekta. Ievērojot to, ka puses ir ieinteresētas līgumu parakstīt līdz 2017. gada maija vidum, paredzams, ka līgums tiks parakstīts pirms līguma par sadarbību kultūras jomā. Tādēļ līdz līguma par sadarbību kultūras jomā spēkā stāšanās savu darbību turpinās 1996. gadā noslēgtais līgums. Attiecībā uz sadarbību izglītības jomā saskaņā ar 1969. gada 23. maija Vīnes konvencijas par starptautisko līgumu tiesībām (turpmāk – Vīnes konvencija) 64. pantu pēc līguma spēkā stāšanās tiks piemērotas līgumā ietvertās tiesību normas.Līguma projekts saskaņots ar Ķīnas pusi. |
| 3. | Projekta izstrādē iesaistītas institūcijas  | Projektu izstrādāja Latvijas Republikas Izglītības un zinātnes ministrija. |
| 4. | Cita informācija | Papildus saistības Latvijas Republikai šis projekts neuzliek. Līgums tiks īstenots no Izglītības un zinātnes ministrijai un Valsts izglītības attīstības aģentūrai piešķirtajiem budžeta līdzekļiem.Ķīnas puse ir paudusi interesi parakstīt līgumu 2017. gada pirmajā pusgadā. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas, kuru darbību var skart Latvijas un Ķīnas sadarbības izglītības jomā jautājumi, augstskolas un studentus, jo līgums paredz stipendiju apmaiņu, kā arī jebkuru iedzīvotāju, kuru interesē ķīniešu valodas apguve, jo līgums paredz atbalstu ķīniešu valodas un kultūras studijām Latvijā. |
| 2. | Tiesiskā regulējuma ietekme uz tautsaimniecības un administratīvo slogu | Nav.  |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nav. |
| 2. | Cita informācija | Tā kā šobrīd spēkā ir 1996. gadā noslēgtais līgums un paredzams, ka līgums tiks parakstīts pirms līguma par sadarbību kultūras jomā, tad līdz līguma par sadarbību kultūras jomā spēkā stāšanās savu darbību turpinās 1996. gadā noslēgtais līgums. Attiecībā uz sadarbību izglītības jomā saskaņā ar Vīnes konvencijas 64. pantu pēc līguma spēkā stāšanās tiks piemērotas jaunajā līgumā ietvertās tiesību normas. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Par līguma projektu notika konsultācijas ar Augstākās izglītības eksporta apvienību un Latvijas Rektoru padomi. |
| 3. | Sabiedrības līdzdalības rezultāti | Par līguma projekta tekstu priekšlikumi vai iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju ietvaros.  |
| 3. | Cita informācija | Nav.  |

Anotācijas III sadaļa un V sadaļas 1. un 2. tabula – nav attiecināms.

Izglītības un zinātnes ministrs K.Šadurskis

Vīza: valsts sekretāra vietniece –

Politikas iniciatīvu un attīstības departamenta direktore,

valsts sekretāra pienākumu izpildītāja G.Arāja

16.05.2017. 16:58

1042

M.Zvirbule, 67047896

maija.zvirbule@izm.gov.lv